Esplanāde (Daugavpils)
Šis raksts ir par Daugavpils pilsētas daļu. Par citām jēdziena Esplanāde nozīmēm skatīt nozīmju atdalīšanas lapu. Esplanāde ir Daugavpils pilsētas daļa Daugavas labajā krastā, starp pilsētas centru un cietoksni. Tās robežas ir: Daugavas krasts no Rīgas ielas līdz Dzelzceļa tiltam, dzelzceļš gar Cietoksni līdz krustojumam ar līniju Rīga—Daugavpils, dzelzceļš gar Stacijas ielu līdz Maizes ielai, Maizes iela, Sakņu iela, Parādes iela, Vienības iela un Rīgas iela līdz Daugavai. Esplanāde robežojas ar Cietokšņa apkaimi ziemeļrietumos, ar Dzelzceļnieku ziemeļaustrumos un ar Centra apkaimi dienvidaustrumos. Galvenās rajona ielas ir Kandavas, Cietokšņa un Vienības ielas. Uz Esplanādi kursē 4., 5., 13., 17. un 17A. maršruta autobusi, 13A. maršruta minibusi un 3. maršruta tramvaji. 1950. gados Esplanādē tika uzbūvēts dzīvojamais masīvs. Šai apkaimē atrodas Daugavpils Olimpiskais centrs, Dubrovina parks un Latgales zoodārzs.